OBAVIJEST STRANKAMA

Poštovani sugrađani,

u skladu s protuepidemijskim uputama i smjernicama Hrvatskog zavoda za javno zdravstvo i Odluci Župana o mjerama za sprječavanje širenja epidemije bolesti COVID-19 , molimo Vas da svoj boravak u zgradi županijske uprave unaprijed dogovorite s nadležnim službenikom.

Stranke i drugi posjetitelji koji dolaze u županijsko upravno tijelo za cijelo vrijeme boravka u zgradi obvezni su koristiti maske za lice ili medicinske maske.

Svim zaposlenicima, strankama i posjetiteljima koji ne koriste maske ili ih ne koriste na propisan način bit će zabranjen ulazak u zgradu, odnosno boravak u prostorijama županijske uprave. Županija će zabraniti ulazak u prostorije županijske uprave zaposlenicima, strankama i drugim posjetiteljima koji imaju povišenu tjelesnu temperaturu (37,2 °C i višu) i/ili smetnje s dišnim organima, a posebno suhi kašalj i kratki dah.

Za vrijeme trajanja proglašene epidemije bolesti COVID-19 županijska upravna tijela obavljat će neposredan rad sa strankama uz prethodnu najavu telefonskim ili elektroničkim putem, pod uvjetom da zahtjev stranke nije moguće riješiti bez njezine prisutnosti.

Strankama kojima iz navedenih razloga navedenih bude onemogućen ulazak prostorije županijskih upravnih tijela uputit će se na podnošenje svog zahtjeva drugim putem (poštom, elektroničkom poštom i sl.).

Svi kontakti, obrasci, zahtjevi i detaljne upute kako ostvariti usluge županijskih upravnih tijela objavljeni su na mrežnoj stranici, a obrasce i zahtjeve možete i fizički preuzeti u predvorju zgrade županijske uprave.

Hvala vam na razumijevanju!